Sag om forældremyndighed og samvær for parternes fælles barn
Ret: Retten i Lyngby (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I LYNGBY
DOM

afsagt den 26. maj 2021

Sagen er behandlet for lukkede døre

Sag BS-49293/2020-LYN

Far
(beskikket advokat Per Henning Jensen)

mod

Mor
(beskikket advokat Christina Gede)

Denne afgørelse er truffet af Dommer.

Sagens baggrund og parternes påstande
Familieretshuset har den 16. december 2020 indbragt sagen for retten.

Far har fremsat følgende påstande:

Principalt: Forældremyndigheden over Barn, Født 2017, tillægges fader.
Subsidiært: Barn skal have bopæl has fader.
Mere subsidiært: Der fastsættes kontaktbevarende samvær med fader.

Mor har fremsat følgende påstande:

Overfor de af sagsøger nedlagte påstande vedrørende forældremyndighed, bopæl
og kontaktbevarende samvær påstås frifindelse.



/

2

Der nedlægges selvstændig påstand om dom for, at den fælles forældremyndig-hed
over Barn endelig ophæves og tillægges Mor alene fremover.

Oplysningerne i sagen

Dommen indeholder ikke en fuldstændig sagsfremstilling, jf. retsplejelovens § 218
a.

Mor er ved Familieretshusets afgørelse af 29. januar 2020 tillagt midlertidig for-
ældremyndighed over Barn, Født 2017. Barn har bopæl hos sin mor, og
Familieretshuset har den 16. januar 2020 truffet afgørelse om ikke at fastsætte
midlertidigt kontaktbevarende samvær mellem far og Barn.

Der foreligger i sagen afsluttende notat fra Børnehus af 16. juni 2020, hvoraf
blandt andet fremgår, at beskrivelserne af Barns adfærd er i overens-stemmelse
med børn, der vokser op i voldelige og omsorgssvigtede hjemmemil-jøer. Barn
udviser en række tegn på en alvorlig fejludvikling, er i risiko for at være
udviklingstraumatiseret og med risiko for at udvikle en tilknytningsfor-styrrelse
med mere.

Der foreligger endvidere børnefaglig undersøgelse afsluttet den 1. oktober 2020
fra Kommune, Undersøgelsesrapport fra et forældre-barn-hjem ved-rørende Barn
og Mor af 8. februar 2021 samt forældrekompetenceundersøgelse vedrørende Mor
og Barn af 1. marts 2021 udarbejdet af psykolog Person. Af sidstnævnte fremgår
blandt andet, at Mor vurderes til at klare sig godt og at have et stort potentiale for
udvikling. Efter opholdet fremstår Barn som en mere tilpas dreng med færre
sammenbrud i løbet af dagen, og som la-der sig trøste af sin mor. Mor ses at
udvise glæde og engagement i samspillet med Barn, selvom det er vanskeligt for
hende at strukturere og rammesætte ham. Barn fremtræder som en meget
behandlingskrævende dreng og det anbe-fales at han udredes i psykiatrisk regi.

Begge parter har fri proces under sagen.

Forklaringer
Der er afgivet forklaring af begge parter.

Far har forklaret blandt andet, at han har været Stilling 1 indtil oktober 2020, hvor
han fik en blodprop og er nu ledig. Han kan ikke bedømme afstande i dag, og kan
derfor ikke køre bil eller bus. Han har en fritidsbeskæftigelse, hvor han er ved at
starte Forening 1 i By 1 med støtte til børn med sprogunder-visning m.v. Han
regner ikke med at komme i arbejde igen. Han har søgt senio-rpension. Han og
Mor mødtes tilfældigt den 12. november 2010 i Ø-gruppe på



/

3

færgehavnen. De faldt i snak, og de fulgtes ad på færgen. Han boede i Land 1 på
det tidspunkt. Han vidste straks, at han altid ville elske hende. Han gav hen-de sin
e-mail, og de holdt kontakten ved lige. Han valgte at rejse til Danmark i april 2011
og bad Mor komme til Danmark. Mor kom til Danmark, og de boe-de sammen i
næsten tre måneder, hvorefter Mor skulle rejse ud af landet. Han tog til Land 2, og
han adopterede Mors to døtre. Han ønskede at beskytte pi-gerne. Søsken 1 var 12
år og Søsken 2 var 6-7 år dengang. Han og Mor havde af-talt, at de skulle være
sammen, for Mor var kvinden, som han havde ledt efter hele sit liv. Han tog
tilbage til Danmark, og Mor kom igen i en tremåneders pe-riode. Han havde kun et
værelse i Danmark, og han havde ingen penge. Han og Mor fik Barn Født 2017.
De boede i By 2, da Mor blev gravid, selvom de havde bestemt, at de ikke ville
have børn. Han troede først ikke, at han var faderen, men han opfattede det som
sin velsignelse. De ankom sammen den 12. december 2012 til Danmark, men Mor
kunne kun blive i tre måneder. Da hun kom retur igen senere, fandt de et hus og
søgte opholdstilladelse, som Mor fik den 19. december 2018. De boede sammen til
den 12. november 2019, hvor Mor flyttede med børnene. Deres samliv blev
sværere og sværere, for han pressede Mor til at gøre noget. Han syntes ikke, at
Mor passede Barn godt nok. Han havde et ønske om, at Mor skulle finde et
arbejde, og han ville sige sit arbejde op. Mor ønskede et andet hus, og han
pressede hende til at finde et ar-bejde, så de kunne købe huset. Han syntes, at Mor
og Søsken 2 var for meget på internettet. Det er hans fornemmelse, at Mor blev
vred over, at han pressede hende til at finde et arbejde. Han ville gøre alt for at
holde sammen på hele fa-milien, herunder Mors to døtre. Han adopterede døtrene
efter Udenlansk ret, men han er ikke registreret som adoptant i Danmark. Han
elsker Søsken 2 og det var ham, som ønskede hende til Danmark. Mor ønskede
ikke, at Søsken 2 skulle komme til Danmark. Det er stadig hans ønske at
stedbarnsadoptere hende, så hun kan blive i Danmark. Hans store frygt er, at Mor
og Barn rejser tilbage til Verdensdel.

Han var ikke hjemme, da Mor forlod hjemmet, og hun havde ikke sagt noget
forinden. De havde været til skolemøde med Søsken 2. Telefonerne blev blokeret.
Han skulle arbejde sent og overnattede i sit værelse i By 1. Da han kom til By 3
næste dag, var Mor og børnene væk. 5-6 dage senere fik han endelig fat på Mor,
da Barn tog telefonen. Hun sagde, at hun nok skulle komme tilba-ge. Han kunne
se, at de ringede meget til Verdensdel. Han lukkede abonnementerne og siden
hørte han ikke fra dem.

Kommune kontaktede ham i sommeren 2020, men de misforstod det hele, og han
vidste, at sagen var afgjort. Han blev indkaldt til møde den 17. fe-bruar 2020 i
Familieretshuset. Den 13. februar 2020 fik han dog meddelelse om, at mødet var
udsat i næsten fire måneder. Han kontaktede Forening 2, for han var utilfreds med
den måde, han blev behandlet på. Han skrev bl.a. til In-denrigsministeriet for at
klage. Han kom til møde i Familieretshuset og troede,



/

4

at de skulle tale om Barn, men det hele var afgjort. Det han sagde, der pegede til
hans fordel, kom ikke med i referatet. Han blev også fejlciteret. Afgørelsen om
ikke fastsætte samvær var allerede truffet i februar.

Han blev politianmeldt for vold mod Mor og Barn og Søsken 2. Han har aldrig
været alene med Søsken 2, så der er intet at være i tvivl om. Han blev indkaldt til
afhøring, og efterforskeren kredsede om nogle ting. Han har aldrig rykket Barn i
håret, så han fik bare pletter. Sagen blev frafaldet. Han har indrømmet, at han i Ø-
gruppe gav Mor et par flade, og det har han fortrudt bittert siden. Mor hav-de tømt
hans konto. Men Mor beskyldte ham for alt muligt andet også, som ik-ke er sket.
Der er aldrig kommet en sag ud af det.

Han har ikke set Barn siden december 2019. Han har ikke fået lov at se ham. Han
har bedt om en fredelig løsning for Barn og Søsken 2's skyld, for de vil ikke kunne
klare sig i Verdensdel.

Han har mødt Mor og Barn på Hovedbanegården tilfældigt. Han var utrolig glad
for at se dem, og han gav dem et knus. De talte sammen, og han hjalp dem til den
rette perron. Han kunne dog se, at Barn var prepareret, for han kiggede væk og
ville ikke se på ham. Barn kiggede meget rundt. Sidst han så Barn, hil-ste han på
alle og var ikke bange for noget. Det passer slet ikke, at Barn skulle være bange
for mænd pga. ham. Han ved ikke, hvor Mor og Barn bor i dag.

Han ønsker forældremyndigheden og bopælen for Barn. Han vil for alt i ver-den
undgå, at dette sker for Barn igen. Han ønsker ikke, at Barn kommer til et andet
land og bliver dumpet som sine søstre. Han ønsker ikke at tage Barn fra Mor. Men
han er ledig, og han har mulighed for at tage sig af Barn fuld tid. Han kan lære
ham dansk og kan støtte ham på alle mulige måder og give ham et moralsk
fundament. Han kan give ham tryghed, omsorg og kærlighed. I alle de lange
rapporter, der er i sagen, omtales overhovedet ikke, at Barns proble-mer kan
skyldes manglende kærlighed fra hans far.

Han og Mor skal aftale samvær. I starten skal det fastsættes efter Barns behov, og
han skal selvfølgelig se sin mor mest. Men derefter skal de have en 7-7 ord-ning.
Barn vil være et mobbeoffer ligesom han selv var i skolen. Han vil kunne hjælpe
Barn med dette. Han var selv den i skolen, som havde de fleste øgenav-ne, for han
var åbenbart speciel. Han vil kunne give Barn tryghed og kærlig-hed. Han vil gøre
alt for at give Barn et godt liv. Han har de fakulteter, som skal til for at støtte Barn,
herunder i skolen. Mor har svært ved det danske sprog. Barn talte dansk, engelsk,
Sprog 1 og Sprog 2 i en blanding, og det var svært for ham.

Han er 65 år gammel. Han har ikke andre børn end Barn og de to døtre, som han
har adopteret. Han boede stadig i deres fælles hjem i en periode, for han



/

5

troede på, at Mor og børnene ville komme tilbage, som hun havde lovet. Han
måtte dog forlade det og bor nu i en lejlighed i By 1 med to værelser.

Han har læst rapporterne om Barn i sagen. De var til samtale i børnehaven en uge
inden, Mor stak af. De syntes, at Barn fungerede så godt, og at alt var fint. Men nu
viser udtalelserne noget helt andet. Han husker slet ikke Barn, som han er
beskrevet i rapporterne. Men han er ikke overrasket, for det bygger jo på alt det
der er skrevet fra Familieretshuset, Børnehuset m.v. Barn var jo en frisk og rask
dreng, da de boede sammen. Han føler sig fordømt af de andre instanser. Mor har
haft en forfærdelig barndom, og han mener, at hun er syg på sjælen, og det har han
sagt til Kommune, men de har gengivet det helt an-derledes. Han er blevet
misforstået. Det Mor har fortalt om ham, er formentlig også blevet fordrejet. Han
kan ikke genkende Barn i beskrivelserne, som ligger i sagen. Myndighederne er alt
for villige og ikke en har stillet spørgsmål ved, om det nu kan være rigtigt. Han er
enig i, at Barn bliver beskrevet som haven-de store problemer. Han ville sagtens
kunne have Barn boende, og han vil sag-tens kunne opfylde Barns behov, for han
mangler kærlighed og tryghed fra sin far. Får han det, skal det nok gå.

Mor har forklaret blandt andet, at hun er 36 år gammel, og hun har tre børn.
Hendes ældste datter Søsken 1 er 22 år, Søsken 2 er 16 år og Barn er 4 år gammel.
Søsken 1 og Søsken 2 har ikke samme far. Det er ikke korrekt, at Far har adopteret
Søsken 1 og Søsken 2, men han bad hende ændre deres efternavne, da de skulle
have udstedt pas. De har ikke udfyldt adoptionspapirer. Far bad hende sælge alt,
som hun havde, da de mødtes. Hun arbejdede på det tidspunkt. Far anbrag-te
hendes børn i en privatskole og betalte for seks måneders skolegang, men si-den
betalte han ikke. Hendes moster, som bor i Land 3, måtte betale for skolen
efterfølgende. Far sagde, at han ville hjælpe børnene til en anden skole, og sag-de
at det var nødvendigt, at de ændrede efternavn for at kunne komme til Dan-mark.
Derfor har pigerne hans efternavn.

Hun er uddannet som Stilling 2, og hun havde en salon i Verdensdel. Hun kommer
fra Land 2. Hun og Far mødtes i Ø-gruppe i 2011. De tog til By 4. Far gav hende
sit telefonnummer og bad hende kontakte ham. De holdt kontakten, her-under via
mail, da han tog til Danmark. På et tidspunkt inviterede han hende til Danmark, og
de blev gift i juni 2012 i Danmark. Hun var i Danmark i alt tre gange i tre
måneder. Efter brylluppet tog hun tilbage til Verdensdel, og hun måtte bo i sin
mors hus, for de penge, som Far sendte, var ikke tilstrækkelige til at betale for et
hus selv, selvom han havde lovet det. Hun havde ikke længere sin Salon. Hun
solgte den, fordi Far ønskede, at hun skulle studere i stedet, men det kunne hun
ikke finansiere for de penge, som Far sendte.

På et tidspunkt var de også ude at sejle. Han sagde til hende, at hun ikke ville
kunne komme til Danmark, fordi hun ikke havde fået et nødvendigt stempel.



/

6

Far sagde, at de skulle flytte til Land 4, og det gjorde de i 2014. Søsken 1 og
Søsken 2 flyttede med dem til By 2. Hun fik ikke lov at arbejde for Far, selvom
hun gerne ville det. Far rejste frem og tilbage mellem Danmark og By 2. Hun
levede af penge fra Far, men det var svært. Da hun blev gravid med Barn, tog hun
p-piller. Hun ved ikke, hvordan hun kan være blevet gravid. Hun fortalte ham om
graviditeten, og Far reagerede meget slemt. Han bad hen-de om at få en abort, men
hun havde haft hjerteproblemer som ung, så lægen frarådede hende at få en abort.

Hun og Barn kom til Danmark i maj 2018, hvor de boede i Fars værelse i By 1.
Søsken 2 kom til Danmark i august 2018. Far havde bestemt det sådan. De-res
ægteskab i Verdensdel var ikke godt, og deres liv i Danmark var ikke bedre. Der-
for ønskede hun faktisk ikke, at Søsken 2 kom til Danmark. I By 2 havde de to
værelser, og toilettet var i deres soveværelset. Far tog tøjet af og lagde sig på
sengen og sagde, at hendes børn kunne gå på toilettet. Det virkede ikke i or-den.
De måtte spørge Far om tilladelse til at spise. Far var i Land 1, da Barn blev født.
Da Far kom tilbage, bad hun ham bære Barn under en tur. Barn be-gyndte at
græde, og Far holdt hånden over Barns næse og mund. Barn var to uger gammel
dengang. Hendes forældre er døde. De flyttede til et hus i By 3, før Søsken 2 kom
til Danmark. Der boede de, til hun flyttede ud i november 2019.

Hendes og Fars samliv var dårligt. En nat græd Barn, og Far smed hende og Barn
ud midt om natten. I huset begyndte Far igen at tale om, at han ønskede at være
nøgen i huset. Det begyndte, da Søsken 2 kom til Danmark. Normalt lege-de Far
ikke med Barn, men en dag hun var i køkkenet, gik Far og Barn ind i
soveværelset. Hun gik ind for at se, hvad der skete. Far havde taget alt sit tøj af, og
Barn legede med Fars private dele. Far fortalte hende en dag, at de skulle til By 5
for at købe noget. På vejen græd Barn, og Far rakte bagud og trak Barn i håret og
trak hår ud og gav hende det.

Far sagde, at han ville tage Barn med til Land 5. Forinden havde han talt om, at
fædre på Land 5 kunne voldtage deres sønner. Da hun nægtede det, blev Far meget
vred. Far sagde, at han havde bedt kommunen om at smide hende ud af landet, så
han kunne være alene med Barn. Far blev også meget sur, når Barn havde gjort i
bleen. Hun tænkte, at hun ikke kunne lade Barn være alene med Far, og derfor
flyttede hun.

Hun fik opholdstilladelse oprindelig pga. ægteskabet. Nu har hun fået en selv-
stændig opholdstilladelse gældende indtil 2024, og hun skal søge permanent
opholdstilladelse i mellemtiden.



/

7

Hun har været på krisecenter og i en familieinstitution, hvor hun stadig bor. Hun
har fået sin egen lejlighed og skal flytte den 1. juni 2021 med Barn og Søsken 2.

I krisecenteret havde Barn det ikke godt, men nu går det meget bedre for ham.
Barn skal gå i en specialbørnehave nær hendes bolig. Hun skal køre Barn ind i
børnehaven, og derefter kan hun begynde at arbejde. Barn har stadig brug for
støtte og hjælp. Der kommer en støtteperson fra kommunen, som skal se, hvor-dan
de klarer sig. Barn har det rigtig godt nu. Men Barn er fortsat meget af-hængig af
hende, og i dag er første gang, at han er uden hende i en længere pe-riode.

Far ringede en enkelt gang til hende, og hun troede, at han ringede for at høre,
hvordan de havde det. Men Far tilbød hende penge for at afgive Barn. De mød-tes
tilfældigt på stationen en anden dag, men derudover har de ikke haft kon-takt. Da
de mødtes på stationen, ønskede Barn ikke at se på sin far eller gå over til ham.
Barn tog hendes og hendes datters hånd og ønskede, at de skulle gå. Hun havde
ikke indtryk af, at Barn kunne genkende Far. Da de flyttede på kri-secenter, var
der en mand, som Barn var bange for. Det er hendes indtryk, at Barn er bange for
mænd generelt. Barn har ikke problemer med at få kram af andre bortset fra
mænd.

Det er ikke det rette tidspunkt for Barn at se sin far nu. Hun har fået at vide af de
professionelle, som hjælper dem, at Barn har brug for ro af hensyn til sin bedring
og udvikling. Hun vil også være bekymret over, at Barn skulle være alene med Far
pga. de ting, som tidligere er sket.

Rettens begrundelse og resultat

Det må efter de foreliggende oplysninger, herunder parternes forklaringer, læg-ges
til grund, at parterne har haft et turbulent samliv, der sluttede i november 2019,
hvor Mor flyttede på krisecenter med Barn og hans halvsøster. Mor har siden
opholdt sig på krisecenter og i en familieinstitution, og parterne har kun haft meget
begrænset kontakt siden, ligesom Barn ikke har haft samvær med sin far siden
fraflytningen. Mor har under hovedforhandlingen forklaret om
grænseoverskridende adfærd fra Fars side i forhold til hende og Barn, og Far har
forklaret at have givet Mor nogle lussinger i 2013. Mor har efter fraflytnin-gen
anmeldt Far til politiet for blandt andet vold mod hende og Barn, men sa-gerne er
frafaldet.

Retten lægger endvidere til grund, at Barn viser tegn på alvorlig fejludvikling og
er beskrevet med en adfærd, der er i overensstemmelse med børn, der vok-ser op i
voldelige og omsorgssvigtede hjemmemiljøer. Den børnesagkyndige psykolog har
på denne baggrund anbefalet, at han udredes i psykiatrisk regi.



/

8

Det lægges videre til grund, at Barn har profiteret af opholdet på familieinstitu-
tion og den hjælp, som Mor og Barn har modtaget, og at Barn er i en positiv
udvikling og snart skal starte i specialbørnehave. Mor og Barn og hans halvsø-ster
skal snart flytte i egen lejlighed, hvor de fortsat vil modtage støtte fra kom-munen.

På denne baggrund finder retten, at der er påvist konkrete holdepunkter for at
antage, at forældrene ikke vil kunne samarbejde om Barns forhold til hans bed-ste,
og at det er bedst for Barn, at den fælles forældremyndighed ophæves, jf.
forældreansvarslovens § 11, 2. pkt., jf. § 4.

Efter en samlet vurdering finder retten det herefter bedst for Barn, at forældre-
myndigheden tillægges Mor alene. Retten har herved navnlig lagt vægt på Barns
alder og personlige udfordringer, at Mor er vurderet til at have et stort po-tentiale
for personlig udvikling og stor villighed til at samarbejde og modtage den tilbudte
hjælp, at Mor, i hvert fald siden november 2019 har været Barns primære
omsorgsperson, og at Barn er i positiv udvikling efter opholdet med sin mor på
familieinstitutionen.

På samme grundlag og efter en samlet vurdering af barnets forhold, herunder
hensynet til at understøtte den positive udvikling, som Barn har haft, finder retten
det bedst for Barn, at der for tiden ikke fastsættes samvær med Far, jf.
forældreansvarslovens § 19 og § 21.

T H I  K E N D E S  F O R  R E T :

Den fælles forældremyndighed ophæves, og Mor skal have forældremyndigheden
alene over Barn, Født 2017.

Der fastsættes for tiden ikke samvær mellem Barn og Far.

Ingen af parterne betaler sagsomkostninger til den anden part eller til statskas-sen.



/

 




/